ЕЛІМІЗДЕ ШЫҒАРЫЛЫП КӨРМЕГЕН ТЕХНИКАЛАР ШЫҒА БАСТАЙДЫ
"ЕЛІМІЗДЕ ШЫҒАРЫЛЫП КӨРМЕГЕН ТЕХНИКАЛАР ШЫҒА БАСТАЙДЫ" | "https://abai.kz/post/37960"
TITLE: ЕЛІМІЗДЕ ШЫҒАРЫЛЫП КӨРМЕГЕН ТЕХНИКАЛАР ШЫҒА БАСТАЙДЫ
URL: https://abai.kz/post/37960
META: "ЕЛІМІЗДЕ ШЫҒАРЫЛЫП КӨРМЕГЕН ТЕХНИКАЛАР ШЫҒА БАСТАЙДЫ" | "https://abai.kz/post/37960"
DATE: 14.04.2014
AUTHOR(s): Абай-Ақпарат
TOTAL WORDS: 121
TEXT: Қазақстанда мұнай-газ өндірудегі  машина жасау саласының кең ауқымды дамуы мүмкін деп хабарлайды "ҚазАқпарат". Бұл туралы бүгін ҚР Президенті жанындағы Орталық коммуникациялар қызметінде өткен брифингте еліміздің Машина жасаушылар одағының атқарушы директоры Тимурлан  Алтаев айтқан. «Бүгінде мұнай газ саласы бюджеті - белгілі, даму ырғағы бірқалыпты, барынша инвестициялық тартымды сала. Біз жуырда «Теңізшевройлмен» өте тиімді келіссөздерге қол жеткіздік. Нәтижесінде, бірлесе отырып мұнай-газ өндіруге арналған машиналар жасайтын кәсіпорындар ашуға келістік. Яғни, жарты немесе бір жылдан соң бұрын-соңды елімізде шығарылып көрмеген техникалар шыға бастайды», - деді Т.Алтаев. Оның айтуынша, аталған салады 30-40 түрлі зат шығарылады, соның ішінде мұнай құятын ыдыстар, трубалар мен бұрғылау құрылғылары да бар. «Шамамен 30-40 мың жұмыс орны ашылады. Яғни біз дұрыс бағытпен жылжып келе жатырмыз деп айтуға болады», - деді ол. Абай-ақпарат
